Toyota verður með bílasýningar á Akureyri , Selfossi , í Reykjanesbæ og Kauptúni í Garðabæ á morgun , laugardag frá kl. 12 – 16 . Á sýningunni verða fjölmörg afmælistilboð Toyota kynnt auk þess sem ný leið við bílakaup , Toyota FLEX verður boðin í fyrsta sinn . Hjá Toyota Kauptúni stendur sýningin í tvo daga , laugardag og sunnudag frá kl. 12 - 16 . Þar verður fullkominn ökuhermir þar sem gestir geta sest undir stýri á GT 86 sportbílnum og sýnt kunnáttu sína og ökuleikni . Hermirinn er búinn sömu stjórntækjum og raunverulegur GT 86 og stendur á vökvadælum sem líkja eftir hreyfingum bílsins í brautinni . THX Surround hljóðkerfi sér síðan til þess að upplifunin af hljóðinu í bílnum verður mjög raunveruleg . Einnig verður á sýningunni hjá Toyota Kauptúni kappakstursbíllinn TS 030 HYBRID sem hefur m.a. tekið þátt í Le Mans þolaksturskeppninni . Nóg um að vera Það verður nóg um að vera á morgun því þá verður einnig haldin BMW sýning í höfuðstöðvum BL þar sem fallgskippið BMW 7 - línan verður m.a. til sýnis . Þá verða einnig BMW 3 - lína í Gran Tourismo útfærslu og 2 - línar til sýnis . Þá mun Höldur á Akureyri vera með sérstaka sýningu á nýjum Mercedes-Benz B-Class og Kia Sorento á Akureyri á morgun kl. 12 - 16 . Þá mun K. Steinarsson í Reykjanesbæ einnig sýna Kia Sorento jeppann á morgun kl. 12 - 17 . Bílaumboðið Hekla mun svo frumsýna Volkswagen Passat um helgina eins og greint var frá í gær . Þetta er áttunda kynslóð Volkswagen Passat , sem hefur verið framleiddur óslitið síðan 1973 í alls um 22 milljónum eintaka .